Þar sem fólki gæti stafað hætta af sveppnum voru umsjónarmenn skógarins látnir vita sem og heilbrigðisyfirvöld á Akureyri . Frá því viðarkveifin fannst árið 2000 hafa umsjónarmenn skógarins fylgst með henni og fjarlægt aldin sem þeir finna . Viðarkveif - baneitraður sveppur Mynd : Guðríður Gyða Eyjólfsdóttir Viðarkveif ( Galerina marginata ) . Sumir þeirra innihalda svo hættuleg eiturefni að sé þeirra neytt valda þeir varanlegum skaða á nýrum , lifur og meltingarfærum sem hefur leitt til dauða í 10 - 60% tilfella . Viðarkveifin Galerina marginata inniheldur amatoxín , en það er hringlaga peptíð sem ræðst á kjarna frumna og stöðvar próteinframleiðslu þeirra og þar með hæfni þeirra til að skipta sér og mynda nýjar frumur . Banvænn skammtur eitursins er aðeins 0,1 mg / kg og mun skammtur sem rúmast í 2 matskeiðum duga til að valda varanlegum skaða í mannslíkamanum . Hatturinn er gulbrúnn eða súkkulaðibrúnn , hvelfdur ( tæp hálfkúla ) , 1 - 5 cm breiður og venjulega er hattbarðið markað röndum þar sem dekkri rákir yfir fönum skiptast á við ljósari þar sem einungis er um að ræða þunnt hattbarðið . Stafurinn dökknar smám saman og byrjar neðst . Sé sveppurinn ekki étinn er hann aðeins venjulegur fúasveppur í rotnandi viði , ein þeirra þörfu lífvera sem sjá um hringrás efna í náttúrunni . Og vegna þess að manni er aðeins gefið eitt líf þá skal enn og aftur minnt á þá gullnu reglu sveppaætunnar að borða aðeins þá sveppi sem þeir þekkja með nafni og vita að eru ætir og óskemmdir . Það er nóg til af öruggum ljúffengum matsveppum í íslenskri náttúru . Ef grunur vaknar um að sveppir séu valdir að óþægindum svo sem magakrampa , uppköstum , niðurgangi o.s.frv. , skal taka það skýrt fram við komu á slysamóttöku og best er að hafa meðferðis sýni af sveppunum sem grunaðir eru um að valda eitruninni . ágúst 2000 , uppfært apríl 2006 , Guðríður Gyða Eyjólfsdóttir